Amanda Gorman

Amanda Gorman (født 7. mars 1998 i Los Angeles) er en lyriker og aktivist fra USA. I 2017 var hun den første som ble utnevnt som USAs «National youth poet laureate».

Gormans arbeider fokuserer på oppvekst i Los Angeles, undertrykkelse, feminisme, rasisme og den afrikanske diasporaen. I 2015 ble hennes bok  The One for Whom Food Is Not Enough  publisert. Hun var en av kunstnerne som opptrådte under Joe Bidens innsettelse som USAs 46. president. Hun fremførte da The Hill We Climb, et dikt hun i hovedsak skrev etter det amerikanske presidentvalget i november 2020. Sentrale deler av diktet ble dessuten skrevet som en reaksjon på stormingen av den amerikanske kongressen 6. januar 2021.

Referanser 

Forfattere fra USA
Personer fra Los Angeles